Vanhasta ERP:stä käytettävä kevyellä, räätälöidyllä BPaaS –ratkaisulla - Kompozure Oy
BPaaS* = Business Process as a Service tarkoittaa sitä, että back-office -toimintoja tehostetaan toimittamalla liiketoimintaprosesseja pilvestä (IaaS, PaaS or SaaS).
Yritykset etsivät aktiivisesti pilvipohjaisia ratkaisuja uusille liiketoimintaprosessien osa-alueille. Meillä Kompozuressa näkyy myös se, että olemassa olevia perinteisiä ohjelmistoja pyritään modernisoimaan pilvipohjaisilla räätälöidyillä ratkaisuilla. Yksi hyvä esimerkki tästä jälkimmäisestä trendistä on vanhojen ERP -järjestelmien tuottavuusongelma, joka on parannettavissa kevyellä, räätälöidyllä BPaaS –ratkaisulla.
TUOTTAVUUSONGELMAT OVAT YLEISIÄ VANHOISSA ERP -JÄRJESTELMISSÄ
Jos käyttäjillä on vakavia vaikeuksia käyttää ja oppia käyttämään järjestelmiä niin he eivät myöskään pidä niiden käyttämisestä. Tämä johtaa tuottavuusongelmaan, joka haittaa ja jopa estää liiketoimintaprosessien kehittämistä ja tehostamista. Tällöin yrityksellä on käsissään liiketoiminnallinen ongelma, jota ei kuitenkaan usein kannata ratkaista hankkimalla ja käyttöönottamalla täysin uutta ERP -järjestelmää.
KEVYT, RÄÄTÄLÖITY BPAAS –RATKAISU VOI SAADA AIKAAN ISON MUUTOKSEN
Me emme ole ERP –toimittaja, mutta meillä on ratkaisu tällaiseen tilanteeseen. Modernisointiratkaisullamme voidaan parantaa käyttäjäkokemusta ja ratkaista tuottavuusongelma silloin, kun uuden ERP:n hankkiminen ja käyttöönotto ei ole järkevää.
Yksinkertaisesti sanottuna me voimme parantaa vanhan ERP:n käytettävyyttä edukkaalla ja nopealla ratkaisulla vaihtamatta muutoin toimivaa ja luotettavaa ERP –moottoria.
Ratkaisussamme me rakennamme Windows Azureen web –sovelluksen, jossa on intuitiivinen käyttöliittymä ja juuri oikeat toiminnallisuudet liiketoimintaprosessin tehostamiseen. Tyypillisesti nämä prosessit ovat myyntiin, talouteen, hankintaan tai HR:ään liittyviä prosesseja.
Intuitiivisen käyttöliittymän lisäksi parantunut käyttäjäkokemus syntyy modernin web-sovelluksen ominaisuuksista kuten visuaalinen prosessi, graafinen dashboard, BI jne.
HYÖDYT OVAT MERKITTÄVIÄ
Windows Azure alustana (PaaS) ja räätälöity BPaaS toimitusmallina olemassaolevan ERP:n modernisoinnissa pitävät ratkaisun TCO:n hämmästyttävän alhaalla verrattuna ROI:hin. Kustannustehokkuuden lisäksi räätälöity BPaaS –ratkaisu on mobiilimpi, ketterämpi ja skaalautuvampi kuin perinteiset ohjelmistot.
Alla järjestelmän helppokäyttöisyydestä syntyviä hyötyjä:
Vähentyneet koulutuskustannukset ja -ajat
Nopeampi järjestelmän omaksuminen ja lisääntynyt työntekijätyytyväisyys
Alkuperäinen ERP –hankkeen ROI –tavoite on taas mahdollista toteutua
Pääkäyttäjiä tarvitaan vähemmän
Aikaa jää enemmän tiedon analysointiin tiedon etsimiseltä
Räätälöityjen BPaaS-sovellusten rakentaminen Windows Azureen on Kompozuren ydinosaamista ja ydinliiketoimintaa. Me uskomme, että yrityksellä kannattaa olla käytössä liiketoimintasovellus, joka täyttää liiketoiminnan yksilölliset tarpeet ja jota on mukava käyttää.